স্টিফেন এল. অ্যাডলার

**স্টিফেন এল. অ্যাডলার** (জন্মঃ নভেম্বর ৩০, ১৯৩৯) একজন আমেরিকান পদার্থবিদ যিনি প্রাথমিক কণা (*এলিমেন্টারি পার্টিক্‌ল*) এবং ক্ষেত্র তত্ত্বে (*ফিল্ড থিওরি*) বিশেষজ্ঞ। তিনি বর্তমানে নিউ জার্সির প্রিন্সটন-এর *ইনস্টিটিউট ফর অ্যাডভান্সড স্টাডি*র *স্কুল অফ ন্যাচারাল সায়েন্স* -এর অধ্যাপক।

## জীবনী
অ্যাডলারের জন্ম নিউ ইয়র্ক শহরে। তিনি ইহুদি আমেরিকান লেখক ইরভিং অ্যাডলারের ছেলে এবং রুথ অ্যাডলার এবং পেগি অ্যাডলারের বড় ভাই। ১৯৬১ সালে তিনি হার্ভার্ড বিশ্ববিদ্যালয় থেকে স্নাতক হন যেখানে তিনি *পুন্টাম ফেলোশিপ* (বিশ্ববিদ্যালয় থেকে স্নাতক ছাত্রদের প্রদত্ত এক বিশেষ সম্মান) হয়েছিলেন। ১৯৬৪ সালে প্রিন্সটন বিশ্ববিদ্যালয় থেকে তিনি পি.এইচ.ডি প্রাপ্ত হন। অ্যাডলার, স্যাম ট্রেইম্যানের তত্ত্বাবধানে "উচ্চ শক্তি নিউট্রিনো প্রতিক্রিয়া এবং সংরক্ষণ" শিরোনামে তাঁর ডক্টরেটের প্রবন্ধটি সম্পন্ন করেছিলেন।

অ্যাডলার ১৯৬৬ সালে ইনস্টিটিউট ফর অ্যাডভান্সড স্টাডির সদস্য হন এবং ১৯৬৯ সালে তাত্ত্বিক পদার্থবিজ্ঞানের অধ্যাপক হয়েছিলেন। ১৯৭৯ সালে প্রতিষ্ঠান থেকে তাকে *'নিউ জার্সির অ্যালবার্ট আইনস্টাইন প্রফেসর* নামকরনে আখ্যায়িত করে বিশেষ সম্মানে ভূষিত করা হয়। তিনি ১৯৭৪ সালে আমেরিকান কলা ও বিজ্ঞান মঞ্চের সদস্য এবং ১৯৭৫ সালে জাতীয় বিজ্ঞান মঞ্চের সদস্যরূপে নির্বাচিত হন।

তিনি ১৯৮৮ সালে আমেরিকান ফিজিকাল সোসাইটি থেকে জে জে সাকুরাই পুরস্কার এবং ১৯৯৮ সালে তাত্ত্বিক পদার্থবিজ্ঞানের জন্য ডিরাক মেডেল অর্জন করেছিলেন যা তার অর্জিত পুরস্কারের মধ্যে অন্যতম। উচ্চ শক্তির নিউট্রিনো প্রসেস, বর্তমান বীজগণিত, সফ্ট‌ পিওন উপপাদ্য, যোগ বিধি এবং উদ্বেগ তত্ত্বে (পারট্রুবেশন থিওরি) সম্পর্কিত তার প্রাথমিক গবেষণাপত্রগুলি পদার্থবিজ্ঞানের প্রাথমিক কণা তত্ত্বের আধুনিক ভিত্তি স্থাপনে সহায়তা করেছিল।

২০১২ সালে, অ্যাডলার তার পারিবারিক উদ্যোগে অবদান রাখতে ব্রতী হন। তিনি তার ৯৯ বছর বয়সী পিতার রচিত *ফিল্লোট্যাক্সিস(কাণ্ডোপরি পত্রবিন্যাস) -এর সমাধানঃ কেন ফিবনেসি শ্রেণী ও স্বর্ণ অনুপাত (গোল্ডেন রেশিও) এই পৃথিবীতে বিদ্যমান* (আসল নামঃ*সল্ভিং দ্যা রিডল অফ ফিল্লোট্যাক্সিসঃ হোয়াই ফিবনেসি সিরিজ অ্যান্ড গোল্ডেন রেশিও এক্সিস্ট ইন আওয়ার প্ল্যানেট*) বইটির ভূমিকা রচনা করতে অগ্রণী হন। বইয়ের গুরুত্বপূর্ণ নকশা ও চিত্রগুলি তাঁর বোন পেগির অঙ্কিত।

## গতিবিজ্ঞানে অবদান
২০০৪ সালে প্রকাশিত তার গ্রন্থ *সংখ্যা তত্ত্ব-এক অত্যাবশ্যক ঘটমান বিষয়* (প্রকৃত নামঃ *কোয়ান্টাম থিওরি অ্যাজ্ অ্যান এমারজেন্ট‌ ফেনোমেনা*) অ্যাডলার তার সংখ্যা তত্ত্ব সম্বন্ধীয় ও ম্যাট্রিক্স তত্ত্ব থেকে উদ্ভূত দিশা গতিবিজ্ঞান (ট্রেস ডাইনামিক্স) -এর ধারনার কথা প্রকাশ করেন। এই ম্যাট্রিক্স তত্ত্বে পদার্থের প্রাথমিক কনাগুলিকে এমঅন কয়েকটি ম্যাট্রিক্সের সাহায্যে বর্ণনা করা হয় যারা সাধারনতঃ *ম্যাট্রিক্সের [[বিনিময় বৈশিষ্ট্য]]* অগ্রাহ্য করে (ম্যাট্রিক্সের গুণন প্রায় সব সময় অবিনিময়যোগ্য); *[[বোসন]]* এবং *[[ফার্মিয়ন]]* কণাদের ম্যাট্রিক্স উপাদানগুলি যথাক্রমে জটিল সংখ্যা এবং পরস্পর অবিনিময়কারী *গ্রাসম্যান সংখ্যা* দ্বারা চিহ্নিত হয়। পদার্থবিজ্ঞানে ব্যবহৃত বিশেষ *অ্যাকশান প্রিন্সিপাল*  -এর সাহায্যে ম্যাট্রিক্সের বহুপদী সমীকরণ কে কাজে লাগিয়ে একটি লাগ্রেঞ্জীয়ান  স্থাপন করা হয় যা হামিল্টনের গতি সমীকরণকে নির্দেশিত করে। অ্যাডলারের এই পরিসংখ্যান বলবিদ্যার ম্যাট্রিক্স মডেল গুলি অত্যাবশ্যকীয় ফলদায়ী সংখ্যা তত্ত্বের এক উল্লেখযোগ্য উপাদান। 

অ্যাডলারের দিশা গতিবিজ্ঞান (ট্রেস ডাইনামিক্স) নরবার্ট ভিয়েনার এবং আমন্ড সিগেলের দ্বারা সংখ্যা তত্ত্বের গুরুত্বপূর্ণ ক্ষেত্রে আলোচিত হয়েছে। ডেভিড বোহম এবং জেফরি ববও এই তত্ত্বের বিবিধতা নিয়ে আলোচনা করেছেন। শ্রোডিঙ্গার সমীকরণের উন্নতিসাধন এবং সংখ্যা তত্ত্বের আরও বহু ক্ষেত্রে এর গুরুত্বপূর্ণ ব্যবহার রয়েছে।

## তথ্যসূত্র ও লিখিত বই
### তথ্য তালিকা

### বই
* Stephen L. Adler: *Quantum Theory as an Emergent Phenomenon: The Statistical Mechanics of Matrix Models as the Precursor of Quantum Field Theory*, Cambridge University Press, 2004, , 978-0-521-83194-9
* Stephen L. Adler: *Adventures in Theoretical Physics: Selected Papers of Stephen Adler with Commentaries: Selected Papers with Commentaries*, World Scientific Series in 20th Century Physics, World Scientific Publishing Co., 2006, 
* Stephen L. Adler: *The Guide to PAMIR, Theory and Use of Parameterized Adaptive Multidimensional Integration Routines*, World Scientific Publishing Co., 2012, 
* Stephen L. Adler: *Quaternionic Quantum Mechanics and Quantum Fields*, International Series of Monographs on Physics, Oxford University Press, 1994, 

বিষয়শ্রেণী:১৯৩৯-এ জন্ম
বিষয়শ্রেণী:সম্ভাব্য জীবিত ব্যক্তি
বিষয়শ্রেণী:মার্কিন পদার্থবিজ্ঞানী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:জীবিত ব্যক্তি
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইনস্টিটিউট ফর অ্যাডভান্সড স্টাডির শিক্ষক
বিষয়শ্রেণী:হার্ভার্ড কলেজের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন পদার্থবিজ্ঞানী